Document ID: /roh_data/filtered/fineweb-2-filterrobots_roh.jsonl.gz/67980

Ils ministers da finanzas da la gruppa da l'Euro na vulan anc betg dar liber il pachet d'agid per la Grezia da 2 milliardas euros, quai ha declerà il minister da finanzas da l'Ollanda Jeroen Dijsselbloem suenter l'inscunter.
L'emprima stoppia vegnir realisà ulteriuras refurmas. L'Uniun europeica pretenda che bancas survegnian il dretg da pegnar abitaziuns da debiturs che na vegnan betg pli da pajar las ipotecas. La regenza d'Alexis Tsipras però vul proteger las gruppas socialas cun pitschnas entradas da rumidas sfurzadas.